****

**REPUBLIKA HRVATSKA**

**PRIMORSKO-GORANSKA ŽUPANIJA**

**GRADSKO IZBORNO POVJERENSTVO**

**GRADA CRESA**

KLASA: 013-01/19-1/2

URBROJ: 2213/02-03-19-18

Cres, 16. travnja 2019.

Na osnovi članaka 21. i 41. točke 4. Zakona o izboru vijeća i predstavnika nacionalnih manjina („Narodne novine“, broj 25/19, dalje: Zakon) Gradsko izborno povjerenstvo Grada Cresa na sjednici održanoj 16. travnja 2019. godine donijelo je

**ODLUKU**

**O NEODRŽAVANJU IZBORA ČLANOVA VIJEĆA**

**TALIJANSKE NACIONALNE MANJINE**

**U GRADU CRESU**

1. Utvrđuje se da se izbori članova vijeća talijanske nacionalne manjine u Gradu Cresu raspisani za 5. svibnja 2019. neće održati jer Gradsko izborno povjerenstvo Grada Cresa, u zakonom propisanom roku, nije zaprimilo niti jednu pravovaljanu listu kandidata na navedenim izborima.

**Obrazloženje**

OdlukomVlade Republike Hrvatske o raspisivanju izbora za članove vijeća/predstavnike nacionalnih manjina u jedinicama lokalne i područne (regionalne) samouprave („Narodne novine“, broj 32/19) raspisani su izbori članova vijeća talijanske nacionalne manjine u Gradu Cresu za 5. svibnja 2019. Navedena Odluka Vlade Republike Hrvatske stupila je na snagu 3. travnja 2019.

U skladu sa člankom 17. stavkom 1. Zakona, prijedlozi lista kandidata na izborima članova vijeća talijanske nacionalne manjine u Gradu Cresu morali su prispjeti Gradskom izbornom povjerenstvu Grada Cresa u roku od 12 dana od dana stupanja na snagu odluke o raspisivanju izbora, dakle najkasnije do 15. travnja 2019. do 24,00 sata.

Budući da je utvrđeno da Gradsko izborno povjerenstvo Grada Cresa nije, u zakonom propisanom roku, zaprimilo niti jednu pravovaljanu listu kandidata za izbor članova vijeća talijanske nacionalne manjine u Gradu Cresu, u skladu sa člancima 21. i 41. točkom 4. Zakona, odlučeno je kao u izreci ove Odluke.

Predsjednica GIP-a Cres

\_\_\_\_\_\_\_\_\_\_\_\_\_\_\_\_\_\_\_\_\_

Patricija Purić, dipl.iur.